Den siste kontrakten

Den siste kontrakten (originaltittel: Sista kontraktet) er en svensk kriminal-thriller fra 1998 med Palme-mordet som tema. Filmen er regissert av Kjell Sundvall og basert på ei bok av en ukjent forfatter som benyttet pseudonymet John W. Grow. Hovedrollen spilles av Mikael Persbrandt.

 Handling 
Roger Nyman, en erfaren politimann med 15 år bak seg i tjenesten, ber om å bli overflyttet til en roligere avdeling av hensyn til helsen og familien. Han kommer i etterretningstjenesten og en dag dukker navnet Victor Gales opp på hans pult. En mann med arbeids og oppholdstillatelse i Sverige. Problemet er bare at Victor Gales har vært død i seks år. Nyman må finne ut hvem som skjuler seg bak denne identiteten. Det viser seg at hans egentlige navn er Ray Lambert. Etter å ha overvåket ham en tid, får Nyman mistanke om at hans egentlige mål er å drepe sveriges statsminister.

 Om filmen 
Anmelderne
Både Aftenpostens, VGs og Dagbladets anmeldere gav den terningkast fire.Filmfront Anmelderen i Dagbladet beskrev den som en severdig konspirasjonsthriller,Dagbladet - Severdig Palme-thriller (13.3.1998) mens VGs beskrev den som «en drivende god røverhistorie».VG - Thriller med nerve (13.3.1998)VGs arkiv - Nye filmer

Anmelderen på danske PHILM gav den bare 2 av 7 stjerner og skrev: «Dog ikke nok til at højne niveauet, som hele tiden på fortællesiden er faretruende lavt. Som ringe kompensation præsenteres vi for overbevisende professionelt teknisk arbejde».Philm - Sista kontraktet (1998)

Publikum
Filmen innbrakte 132 000 kr på svenske kinoer. Den hadde et produksjonsbudsjett på ca. 24 millioner svenske kroner.IMDb business

Priser
Den ble nominert til Grand Jury Prize ved Det amerikanske filminstituttets prisutdeling.IMDb award

 Rolleliste (utvalg) 
 Mikael Persbrandt – Roger Nyman 
 Michael Kitchen – Ray Lambert 
 Pernilla August – Nina Nyman 
 Reine Brynolfsson – Bosse Ekman 
 Bjørn Floberg – Tom Nielsen 
 Cecilia Ljung – Lisa 
 Jacqueline Ramel – Anna 
 Johan Lindell – Bernard Lange 
 Mathias Henrikson – Gösta Bark 
 Per Ragnar – KG 
 Paul Birchard – Norris 
 Anders Ekborg – Bengt Löfgren 
 Johan H:son Kjellgren – Erik Hellberg 
 Leif Andrée – Berg 
 Stephen Webber – Wilson
 Tshamano Sebe – Ery Sontanga

 Referanser 

 Eksterne lenker 


Kategori:Filmer fra 1998
Kategori:Svenske kriminalfilmer
Kategori:Svenske thrillerfilmer
Kategori:Palme-mordet
Kategori:Filmer regissert av Kjell Sundvall
Kategori:Svenskspråklige filmer